Waer

Veur mieë definities van "waer", zuuch: weer.

't Waer is de gestèldjheid vannen dampkrink op e bepaoldj ougeblik. Dit in taengestèlling toet 't klimaat, det e gemiddeldje is vanne versjillige meteorologische maetingen euver 30 jaor. Aafgezeen van fenomene wie de straolstruim speeltj 't waer zich veurnamelik inne troposfeer aaf. 't Waerbild wuuertj bepaoldj door 't samespeel vanne waersillemente. Dees illemente zeen:
 lóchdrök;
 lóchtemperatuur;
 lóchvochtigheid;
 bedèkkingsgraod;
 saort bewolking;
 naerslaag;
 windj;
 zich;
 biezunjer versjiensele:
 ónwaer;
 windjhoze;
 iezel;
 zandj of staof inne lócht.

Me kan toet op zeker huuegdje 't waer veurspèlle. Dit gebeurtj allewiel aanhandj van modelberaekeningen in groeate computers. De veurspèlling rizzelteertj in 'n waersverwachtig, waergaeven inne waersveuroetzichten of e waerberich. Waer kan echter ouch 'n hobby zeen veur waeramatäörs.

 Waersysteme 
't Gehieël van waersillemente kan e systeem toet standj bringe det zich aafhenkelik vanne gruuedje veur einigen tied in standj hèltj. Dees systeme zeen te óngersjeie mit gruuedje en laevesdoer:
 Classificatie van systemen innen dampkrink Horizontaal aafmaeting Atmosferisch versjiensel Sjaol Laevesdoer algemein circulatielang golve macro α 5000 km 10 daag kórte golvedepressies, hoeagdrökgebiede macro β 1000 km 5 daag fróntjetropische cyclone meso α 250 km 1 daag orografische invlojelandj- en zieëwindj, buiekómplekse, wolkeclusters  meso β 25 km 5 oer buiecellecumulonimbus-convectie meso γ 2,5 km 1 oer inkelveljige convectiecelletornado's micro α 250 m 10 minuut thermiekzandjheuskes micro β 25 m 1 minuut turbulentie micro γ

Categorie:Meteorologie